I ville Vesten

I ville Vesten (originaltittel: How the West Was Won) er en amerikansk westernserie som gikk på ABC fra 1976 til 1979. Serien utspilte seg i 1860-årenes USA og fulgte familien Macahans farefulle ferd vestover mot Oregon. De ledende rollene ble spilt av James Arness, Fionnula Flanagan, og Bruce Boxleitner, mens sentrale biroller ble spilt av William Kirby Cullen, Kathryn Holcomb og Vicki Schreck.

Serien er også kjent i Norge under tittelen Familien Macahan.

 Handlingsreferat 
Zebulon Macahan er ansatt for den amerikanske hæren i Indianerterritoriet. Zeb har ikke sett familien sin på 10 år, og kort tid før den amerikanske borgerkrigen bryter løs bestemmer han seg for å besøke familien i Manassas, Virginia. Ettersom borgerkrigen bryter løs og hjemstedet ikke er trygt lenger, overbeviser Zebs svigerinne Kate og ektemannen hennes - Zebs bror Tim - dem om å flytte deres to sønner, Seth og Jed (omdøpt til Luke og Josh i de andre episodene) og to døtre (Jessie og Laura) lenger vestover.

Der oppdager familien at det første slaget i konflikten sannsynligvis kommer til å finne sted i nærheten av Bull Run, ikke særlig langt unna der foreldrene til Zeb og Tim holder til. Tim vender hjem til Virginia, samtidig som resten av familien hans tilbringer vinteren i nybyggerterritoriene. Zeb får vite at en venn har blitt myrdet av Dutton, som hadde stukket av fra militæret etter at han hadde myrdet uskyldige indianere. Luke reiser også østover for å lete etter faren og besteforeldrene sine. Når han vender hjem igjen oppdager han at besteforeldrene hans ble drept i et artilleri-angrep som hadde truffet hjemmet deres under det første slaget ved Bull Run.

Faren hans ble vervet til en enhet i Unionen på vei til Tennessee, for å delta under Slaget ved Shiloh. Luke blir også skadet ved Shiloh, men blir såret og ved et feltsykehus i området møter han sin døende far. Luke forteller sine overordnede at han ikke lenger ønsker å tjenestegjøre, og er i ferd med å bli skutt som desertør når en ny konfrontasjon nesten dreper hele pelotongen han er en  del av. Luke kommer seg unna til fots og reiser til Missouri, der oppdager han den forlatte hesten til en død soldat og rir til en lokal sheriff - Martin Stillman - men Luke blir anklaget for hestetyveri. Luke prøver å forklare at han er en tidligere unionssoldat som fant hesten, men Stillman og hans menn sympatiserer med konføderasjonen. De planlegger å lynsje Luke, men han kommer seg unna og sårer Martin Stillman i prosessen. I mellomtiden sporer Zeb opp, og dreper, Dutton. Luke ankommer familie-gården i nærheten av Platte River i det vestlige Nebraska.

Men moren Kate må fortelle at Lukes bror Tim er død, og at Luke blir regnet som en desertør fra militæret. Han er nå en fredløs i Missouri. En dusørjeger ved navn Captain Grey og en marskalk fra hæren som forfølger unionssoldater anklaget for desertering, ankommer gården for å arrestere Luke - men han har aldri forlatt området. Resten av familien forlater gården for å reise vestover til Oregon, som var deres opprinnelige intensjon. Den andre sesongen begynner med at Kate døde i en låvebrann. Søsteren hennes, en velstående enke ved navn Molly Culhane, kommer fra Chicago for å gjenforenes med sin eneste gjenværende familie. Stillman, som ikke er sheriff i Missouri lenger, er nå en velstående forretningsmann med en forkrøplet arm og er besatt av å ta hevn mot Luke. Men Stillman ender opp med å bli drept av Zeb, i en skuddveksling. Men Luke befinner seg fremdeles på flukt som desertør. Resten av serien involverer Zeb og familien som bygger en ny ranch i Grand Tetons-området i Wyoming.

 Sesonger 
Serien startet i USA i 1976 med en to timer lang TV-film kalt The Macahans. Denne var løst bygget på filmen How the west was won fra 1962. I 1977 startet man en serie som starter der TV-filmen sluttet og nå under navnet How the west was won. I 1978 ble ytterlige ti episoder i en ny føljetong sendt. Serien ble så avsluttet i 1979 med elleve frittstående episoder.

 Popularitet 
Serien ble en stor suksess i Norge da den gikk på NRK i 1982 (oppstartsdato 19. juniVG - Ville Vesten i ni uker (19.06.1982, s.62)) og 1983 der den ble sendt under tittelen I ville vesten. Også i Sverige ble serien veldig populær, der som Familjen Macahan. I boken Arne Hjeltnes ser på 549 TV-heltar : frå Lille Rosin til Harry Klein blir Macahan-familiens eventyr omtalt som «den siste cowboyserien som samla heile folket her til lands».

Seriens popularitet i Norge kom tydelig fram da TV 2 sendte tredje sesong av nostalgi-serien Gylne tider høsten 2006. Her ble både Bruce Boxleitner og Duane Loken viet plass (selv om Loken kun var med i en episode av serien (1979), hvor han spilte rollen som Ulvefot. Han etablerte en karriere som sanger på starten av 1980-tallet og var flere ganger på besøk i Skandinavia.

Serien gikk i reprise på norsk TV3 fra 2004 under tittelen Familien Macahan. I Sverige har serien flere ganger blitt sendt i reprise, senest i 2009 på TV4 Guld.

Selv om serien ble populær i Europa ble den aldri noen stor suksess i USA. Dens beste plassering på det amerikanske TV-barometeret var en 11. plass for første sesong (1977/1978). På James Arness sine hjemmesider var serien knapt nevnt, noe som kan avspeile den manglende suksessen. 

How the west was won var på mange måter slutten på en æra med populære TV-westerns i amerikansk fjernsyn.
 Musikk 
Temamusikken til serien ble skrevet av Jerrold Immel, som blant annet har skrevet musikken til Dallas.

 Episodeoversikt  

 Hovedpersoner 
 Zebulon «Zeb» Macahan, spilt av James Arness: Den omflakkende hardhausen, som ikke er redd for noe og som alltid beskytter sin familie og sine venner. Onkel til Macahan-barna. Av indianere kjent som White Eagle. Lever etter mottoet «Aldri gi opp, aldri lyve, aldri be om unnskyldning».
 Molly Culhane, spilt av Fionnula Flanagan: En streng, men rettferdig tante for Macahan-barna. Liker ikke Zebs eventyr så godt.
 Luke Macahan, spilt av Bruce Boxleitner: Født 1843. Er omflakkende som sin onkel Zeb og i prinsippet alltid på flukt fra loven, men er uskyldig. I den første TV-filmen heter rollefiguren hans Seth til fornavn.
 Laura Macahan, spilt av Kathryn Holcomb: Søster til Luke, og blir blant annet forelsket i og forlovet med en eldre mormoner samt Frank Grayson.
 Joshua «Josh» Macahan, spilt av William Kirby Cullen: Yngre bror til Luke og Laura, som sin onkel og bror vil ut på eventyr. I den første TV-filmen het han Jed til fornavn.
 Jessica «Jessie» Macahan, spilt av Vicki Schreck: Yngste barnet i familien Macahan.

Andre roller (utvalg)

 Richard Kiley – Timothy Macahan, far til Luke, Josh, Laura og Jessie.
 Eva Marie Saint – Kate Macahan, mor til Luke, Josh, Laura og Jessie.
 Lloyd Bridges - Sheriff Orville Gant, fiskeglad sheriff som gir Luke husly og jobben som Deputy.
 Ricardo Montalban – Satangkai, indianer-høvding og venn av Zeb.
 Elyssa Davalos – Hillary Gant, ung, vakker og temperamentsfull datter av Sheriff Orville Gant. Forfører Luke.
 Brit Lind – Erika Hanks, ung og vakker Simonitt som blir forelsket i Luke.
 Jared Martin – Frank Grayson, revolvermann og fiende til Luke.
 Tim Matheson – Curt Grayson, venn till Luke. Revolvermann og Franks bror. Var med i en banditt-gjeng og lærte Luke å skyte.
 Duane Loken – Ulvefot
 Harris Yulin – Deek Peasley, fiende av Zeb. Tidligere gullgraver og leder av en skalperingsgjeng. Blir kjent med Molly og Jessie.
 John Reilly – Jeremiah Taylor, mormoner som ønsker å gifte seg med Laura.

 DVD 
Serien ble utgitt på DVD i 2009–2010, fordelt på 5 bokser

 Referanser 

 Eksterne lenker 


Kategori:Dramaserier fra USA
Kategori:TV-produksjoner fra USA, fra 1970-årene
Kategori:Westernserier fra USA
Kategori:TV-produksjoner på ABC